"Conversations with the Dead" va ser un treball realitzat amb la intenció de transmetre l'esperit d'empresonament que compartien uns 250.000 homes als Estats Units. Més enllà d'un estudi sobre el Departament Correccional de Texas, el resultat és un esforç comú per part del fotògraf i els presos per descobrir la realitat diària de la presó. La síntesi d'aquestes fotografies conforma un inoblidable retrat d'uns éssers reals, perfectament individualitzats, dins l'anònim món de la presó, i constitueix un testimoni poderós de l'efecte revitalitzador d'un tracte humà bàsic, així com la destrucció obrada per la burocràcia, la ignorància i la desídia.